ร้านกาแฟสวยๆ อีกร้านในสวนผึ้งค่ะ

ไปทำธุระที่ราชบุรีกับคุณพ่อค่ะ แล้วลองแวะร้านกาแฟร้านนี้กัน

สาเหตุที่ลองแวะเข้านี่ เพราะรูปลักษณ์ภายนอกล้วนๆ เลยค่ะ เจ้าสร้างรูปปั้นโมอายได้ดึงดูดนักท่องเที่ยวดีมากๆ เราก็เป็นหนึ่งในนั้นที่หลงกลแวะเข้าไป

ภายนอกเค้าดูอลังการมากเลยนะคะ แต่พอเดินเข้าไปร้านไปเท่านั้นแหละ .. ร้านข้างในเล็กมากค่ะ มีที่ให้นั่งข้างในร้านติดแอร์ได้ซักแค่ สาม-ห้า ที่เองมั้งคะ แต่ก็มีโต๊ะข้างนอกให้นั่งได้ค่ะ ซึ่งก็โอเคอยู่นะในช่วงที่อากาศเย็นๆ แต่ถ้าอากาศร้อนๆ ที่คงขอบายค่ะ

ที่นี้เหมือนร้านกาแฟเป็นแค่ option เสริมอะค่ะ เหมือนเค้าเน้น theme park เล็กๆ ที่เน้นให้นักท่องเที่ยวเสียเงินเข้าไปมากกว่า 

แต่ข้อดีก็มีนะคะ คือ มีห้องน้ำสะอาดสะอ้านเป็นสัดส่วนอยู่ด้านหลังค่ะ

สำหรับกาแฟนะคะ .. คุณพ่อสั่งคาปูร้อน แล้วได้ใส่แก้วกระดาษมา คุณพ่อไม่ค่อยถูกใจค่ะ เพราะมันให้ความรู้สึกที่ค่อนข้าง cheap ทั้งๆ ที่ราคากาแฟที่สั่งก็ไม่ได้ถูกเลยค่ะ 

สำหรับสวนผึ้งที่มีร้านกาแฟให้เลือกเยอะมาก ก็คงอีกนานกว่าที่จะแวะมาร้านนี้อีกค่ะ